Céline Dion

Céline Marie Claudette Dion (født 30. marts 1968 i Charlemagne, Quebec) er en canadisk sangerinde. Hun anses som en af verdens største stjerner. I 2004 modtog Céline Diamond-prisen ved World Music Awards for at være den bedst sælgende sangerinde nogensinde, samt for hendes betydning for musikken. På daværende tidspunkt havde hun solgt 175 millioner albums. I 2020 anslås salget at have passeret 300 millioner

Blandt hendes største hits kan bl.a. nævnes "The Power of Love" fra 1993, "Because You Loved Me" fra 1996, "It's All Coming Back To Me" fra 1996, "A New Day Has Come" fra 2002, "I'm Alive" fra 2002 og selvfølgelig megahittet "My Heart Will Go On" fra 1997, der var titelmelodien til storfilmen Titanic og i dag er det bedst sælgende soundtrack og én af de bedst sælgende singler nogensinde.

Udover hendes store repertoire er hun særlig kendt for sin stemme, som af musikkritikere er blevet fremhævet som en af de største og smukkeste stemmer verden har kendt til

Baggrund 
Celine er den yngste af en børneflok på 14. Hun var allerede som barn vild med at synge og optræde og allerede da hun var 5½ år gammelt, optrådte hun ved sin brors bryllup. Da hun var 10 år optrådte hun i weekenderne på forældrenes bar.

Som 12-årig komponerede og indspillede hun sammen med sin mor og en bror en sang. Denne sang imponerede popmanageren og produceren René Angélil så meget, at han gik ud og belånte sit hus for at kunne finansiere Celines debutalbum, som blev udgivet i 1981, hvor hun var bare 13 år gammel.

Trods en aldersforskel på 26 år forelskede Celine Dion sig i manageren René Angélil, som havde stået bag hende fra starten. De blev gift 17. december 1994. I 2001 fik Celine og Rene sammen sønnen Rene-Charles Angelil. 23. oktober 2010 fødte Celine tvillingedrenge på St. Mary's Medical Center i Florida. Den første dreng blev født 11:11, og den anden dreng blev født 11:12.
Dette blev offentliggjort ca. 6 timer efter fødslen, hvor Célines mand, René, deltog i en pressekonference, hvor han også fortalte, at han selv klippede navlestrengen over på begge drenge.

14. januar 2016 døde hendes mand af kræft efter 21 års ægteskab. Céline har udtalt: "Jeg tror, jeg vil sørge resten af mit liv... Jeg har aldrig mødt en anden mand, aldrig kysset en anden mand i mit liv. Jeg savner ham rigtig meget. Som min partner, som den mand jeg holdt om, kyssede, elskede med".

Karriere 
Celine Dions debutalbum kom til at hedde ”La Voix Du Bon Dieu”. I løbet af de næste 2 år udsendte Celine Dion ikke mindre end fem albums. Hun fik guld for pladesalget i Frankrig, og det var hun den første canadier der fik.

I 1988 var Celine Dion også blevet mere kendt i Europa, hvor hun dog manglede det helt store gennembrud. Det kom da hun takkede ja til at synge sangen ”Ne Partez Pas Sans Moi” i det schweiziske Melodi Grand Prix 1988, her vandt hun, og skulle nu optræde live for hele Europa. Hun tog Europa med storm og vandt Eurovision Song Contest 1988, en sejr hun stadig er stolt over! I 1989 åbnede hun Eurovision Song Contest med en engelsk sang, og i 1990 udsendte Celine Dion sit første engelsksprogede album. Det tog hende et år at lære engelsk, så hun kunne indspille det. Kort efter det engelsksprogede album var udkommet, blev hun verdenskendt med sangen ”Beauty and the Beast” som var titelsangen til årets Disney film, af samme navn. Hun fik flere grammyer for denne sang.

Op gennem 1990'erne udsendte Celine Dion flere albums. Hun blev bedt om at indspille en sang med titlen ”My Heart Will Go On”. Sangen blev sendt til James Cameron, som var i gang med at indspille filmen Titanic. Han havde bestemt at der ikke skulle være sang med i filmen, kun instrumental musik. Men da han hørte denne sang var han solgt, og Celine Dion stod nu bag endnu et filmhit, denne gang overgik det Disney-sangen. Sangen ”My Heart Will Go On” gav mange priser blandt andet en Oscar. Albummet Let’s Talk About Love, med sangen på, solgte over 30.000.000 eksemplarer.

I perioden 2003-2007 har Celine Dion optrådt fem aftener om ugen med showet ”A New Day” på Colosseum, Caesars Palace i Las Vegas. Bygningen er opført til Celine Dion og dette show. Det har været en milliardkontrakt, men Celine Dion, ønskede ikke at forlænge den denne gang. Hun savnede tourlivet og at rejse rundt i Europa. Derfor tog hun igen på turne fra 2008. Hun varmede op med udsendelsen af albummet Taking Chances som blandt andet indeholder en coverversion af Tim Christensens kærlighedsang fra DR serien Nikolaj og Julie, ”Right Next to the Right One.”

Celine Dion begyndte 15 marts 2011 igen at spille på Colosseum, Caesars Palace i Las Vegas. Denne gang hed showet helt enkelt "Celine". I 2019, efter 1.100 shows, færdiggjorde Celine hendes rekordrige residency.

I 2017 tog Céline Dion på europaturne. Her besøgte hun også Danmark og optrådte i Royal Arena. Billetterne blev revet væk på få minutter.

I 2020 tager Céline på endnu en verdensturné og besøger Danmark på ny, men turneen er pt. udsat grundet corana-pandemien.

Priser 
Celine Dion er med sine over 1200 nomineringer en af de kunstnere, der igennem sin karriere har modtaget flest priser og udmærkelser heriblandt:

 2 Oscar for bedste sang, 1 for "The Beauty and the Beast" i 1993 og 1 for "My Heart Will Go On" i 1998
 12 World Music Awards
 5 Grammy Awards
 7 Billboard Music Awards, herunder Billboard ICON award i 2016
 6 American Music Awards
 20 Juno Awards
 45 Félix Awards
 Guldmedalje for bedste sang ved Yamaha World Popular Song Festival i Japan, (31. oktober 1982)
 Vinder af det Europæiske Melodi Grand Prix, for Schweiz, i 1988
 Ordre des Arts et des Lettres i 1996 (overrakt af Philippe Douste-Blazy, kulturminister)
 Officier de l'Ordre du Canada i 1998
 Officier de l'Ordre national du Québec i 1998
 Chevalier de l'Ordre de la Légion d'honneur de France i 2008 (overrakt Frankrigs præsident Nicolas Sarkozy)
 Médaille de la Ville de Québec i 2008
 Doctorat honoris causa en musique på Université Laval i Québec, i 2008

Diskografi (album)

Franske udgivelser 
 1981 : La voix du bon Dieu
 1981 : Céline Dion chante Noël
 1982 : Tellement j'ai d'amour
 1983 : Sur les chemins de ma maison
 1983 : Chants et contes de Noël
 1984 : Mélanie
 1985 : C'est pour toi
 1987 : Incognito
 1991 : Dion chante Plamondon
 1993 : L'Olympia
 1995 : D'eux
 1996 : For You
 1996 : Live A Paris
 1997 : C'est pour vivre
 1998 : S'il suffisait d'aimer
 1999 : Au coeur du stade
 2000 : The collector's series volume one
 2003 : 1 fille & 4 types
 2005 : On ne change pas (greatest french hits)
 2007 : D'elles
 2010 : Taking Chances World Tour (french version) (cd+dvd)
 2012 : Sans Attendre
 2016 : Encore Un Soir

Engelske udgivelser 
 1990 : Unison
 1992 : Cèline Dion
 1993 : The Colour of My Love
 1996 : Falling into you
 1997 : Let's talk about love
 1999 : These are special times
 1999 : All the way... A decade of song
 2002 : A New Day Has Come
 2003 : One heart
 2004 : Miracle
 2004 : A new day... live in Las Vegas
 2007 : Taking Chances
 2008 : My Love (greatest english hits)
 2010 : Taking Chances World Tour (english version) (cd+dvd)
 2013 : Loved me back to life
 2019 : Courage

Turné & residens 
Turné

 Les chemins de ma maison (1983–1984)
 Céline Dion en concert (1985)
 Tournée Incognito (1988)
 Unison Tour (1990–1991)
 Celine Dion in Concert (1992–1993)
 The Colour of My Love Tour (1994–1995)
 D'eux Tour (1995–1996)
 Falling into You: Around the World (1996–1997)
 Let's Talk About Love World Tour (1998–1999)
 Taking Chances World Tour (2008–2009)
 Tournée Européenne 2013
 Summer Tour 2016
 Celine Dion Live 2017
 Celine Dion Live 2018
 Courage World Tour (2019–)

Residens

 A New Day... (2003–2007)
 Celine (2011–2019)

Referencer

Eksterne henvisninger 

 
 
 

Musikere fra Canada
Hollywood Walk of Fame
Vindere af Eurovision Song Contest
Deltagere ved Eurovision Song Contest 1988
Schweiz' Eurovision Song Contest-deltagere
Fransk-canadiere
Riddere af Æreslegionen
Æresdoktorer
Les Enfoirés